stanford-oval/wikipedia huggingface dataset:
Emerald Fennell

| Emerald Fennell |
| --- | --- |
 Fennell lukemassa yhtä kirjoistansa.
Henkilötiedot
Syntynyt: 1. lokakuuta 1985 (ikä 39) Lontoo, Englanti
Ammatti:  näyttelijä, ohjaaja, käsikirjoittaja, kirjailija
Muut tiedot
Merkittävät teokset: Lupaava nuori nainen
Emerald Fennell (s. 1. lokakuuta 1985 Lontoo, Englanti) on brittiläinen näyttelijä, ohjaaja, käsikirjoittaja ja kirjailija.
Emerald Fennell synty vuonna 1985 Lontoossa. Hänen isänsä Theo Fennell on korusuunnittelija, joka on suunnittelut palkintoja muun muassa Formula 1 -sarjalle ja FA Cupin loppuotteluun. Hänen äitinsä Louise Fennell on puolestaan kirjailija. Fennell kävi koulua Marlborough Collegessa, joka on sisäoppilaitos, ja opiskeli englantia Oxfordin yliopistossa.
Fennell näytteli Oxford-aikanaan näytelmissä, mistä eräs kykyjenetsijä löysi hänet. Fennell haki sen jälkeen BBC:n draamasarjaan Hakekaa kätilö. Hän luuli, että rooli olisi vain yhteen jaksoon, mutta hänen näyttelemänsä hoitaja Patsy oli sarjassa kolmen tuotantokauden ajan. Tuona aikana Fennell kirjoitti myös kolme kirjaa, kaksi pelottavaan sisäoppilaitokseen sijoittunutta lasten kirjaa ja aikuisten romaanin Monster.
Fennellistä tuli televisiosarjan Killing Even pääkäsikirjoittaja sen toiselle tuotantokaudelle, kun sarjan luoja Phoebe Waller-Bridge ei voinut jatkaa enää sen kirjoittamista. Fennell toimi Killing Even showrunnerina vuoden 2019, ja hän sai siitä kaksi Emmy-ehdokkuutta. Toinen ehdokkuus oli parhaasta draamasarjan käsikirjoituksesta ja toinen vastaavana tuottajana parhaasta draamasarjasta. Vuoden 2019 aikana Fennell liittyi myös televisiosarja The Crownin (2016–2023) näyttelijäkaartiin, kun hän sai kolmannelta tuotantokaudelta osan nuorena Camilla Shandina.
Fennellin esikoisohjaus Lupaava nuori nainen ilmestyi vuonna 2020. Hän myös käsikirjoitti elokuvan, joka on mustaa huumoria ja jännityselokuvaa yhdistävä kertomus nuoresta naisesta, joka kostaa saalistaville miehille ystävänsä raiskauksen. Fennell halusi tutkia elokuvassa naisen kostotarina näkökulmasta sitä, miten viihteessä normalisoidaan seksuaalista väkivaltaa muun muassa kertomalla vitsejä ihmisten tyrmäämisestä. Lupaava nuori nainen nousi kriitikoiden suosioon, ja se sai useita palkintoehdokkuuksia. Fennell voitti itse muun muassa käsikirjoittajien killan palkinnon parhaasta alkuperäisestä käsikirjoituksesta. Hän oli myös ehdolla kahteen Oscariin ja Golden Globeen sekä Bafta-palkintoon.
Eerik Jago

Eerik Jago vuonna 2010.
Eerik Jago (s. 29. joulukuuta 1980) on virolaissuomalainen ammattilaislentopalloilija, joka pelaa kaudella 2012–2013 Hurrikaani Loimaassa lentopallon mestaruusliigassa. Jagon vakituinen koti on Suomessa Salossa, jossa hän on asunut yhdessä vaimonsa kanssa jo pitkään. Jago muutti jo pienenä Suomeen, mutta on kuitenkin halunnut edustaa Viroa, vaikka omaa Suomen kansalaisuuden.
Suomessa hän on pelannut aiemmin urallaan Rocks:issa pääsarjatasolla kuten myös Salon Piivolleyssa. Hän on Suomen ja Italian lisäksi pelannut myös Belgiassa ja Hollannissa. Ulkomailla Jago on pelannut Belgian, Italian ja Hollannin pääsarjoissa.
Saavutukset

SM-hopea 2004
Hollannin liigan hopea 2006
Suomen cup -mestaruus 2004
Suomen cupin hopea 2001
Liigatähdistössä 2004
Muuta

Nuorena Suomeen muuttanut Jago hallitsee suomen kielen kokonaan. Lisäksi hän puhuu äidinkieltään viroa ja englantia.
DikuMUD

Kuvakaappaus "pelituokiosta" vanhalla DikuMUD Gamma -palvelimella (ohjelmisto vuodelta 1990/1991). Käytössä jumal-/ylläpitäjätasoinen pelihahmo, joka voi muun muassa liikkua nopeasti paikasta toiseen goto-käskyllä.
DikuMUD tai vain Diku on MUD-pelien lajityyppi, jota on yleensä pidetty hyvin taistelu- ja hack and slash -suuntautuneena. Alkuperäisen DikuMUDin kirjoittivat Sebastian Hammer, Tom Madsen, Katja Nyboe, Michael Seifert ja Hans Henrik Staerfeldt Kööpenhaminan yliopiston tietojenkäsittelytieteen laitoksella (Datalogisk Institut ved Københavns Universitet, DIKU) vuonna 1990, pitkälti AberMUDin ja Dungeons & Dragonsin inspiroimana.
Tekniikaltaan alkuperäinen Diku-palvelinohjelma ei ole kovinkaan hienostunut tai joustava. Muutokset pelimaailmaan (alueet, ei-pelaaja-hahmot eli "mobit" (engl. mobile), jne.) tai pelin toiminnallisuuteen vaativat käytännössä ohjelman uudelleenkäynnistämisen ja ainakin jälkimmäisessä tapauksessa ensin myös C-kielisen lähdekoodin uudelleenkääntämisen. Myös pelin parseri (sekä alkuperäisessä Dikussa että uudemmissa johdannaisissa) on varsin yksinkertainen eikä osaa tulkita mitään monimutkaisia, luonnollisen kielen tyylisiä komentoja.
Diku on poikinut useita johdannaisia, joista merkittävimpinä on syytä mainita CircleMUD- ja Merc-haarat. Osa näistä uudemmista Dikuista myös sisältää piirteitä, jotka mahdollistavat pelimaailman ja pelimekanismien muuttamisen MUDin ajon aikana, joskin yleensä huomattavasti rajoitetummin kuin esimerkiksi LPMudeissa.
Sekä alkuperäinen Diku-julkaisu (Gamma0.0) että myöhemmät johdannaiset ovat tyypillisesti vapaasti levitettävää materiaalia, jota saa käyttää epäkaupallisiin tarkoituksiin.
Pitkään toimineita, 1990-luvun alkupuolella avattuja dikumudeja ovat tai ovat olleet muun muassa Apocalypse DikuMUD (Yhdysvallat), GrimneMUD (Norja) sekä Imperial DikuMUD (Suomi).
Johdannaisia

CircleMUD
Merc
SillyMUD
Aiheesta muualla

Viralliset sivut (englanniksi)
Rec.games.mud.diku -FAQ (englanniksi)
Alkuperäinen DikuMUD-lisenssi (englanniksi)
Mud Bytes: Diku-ohjelmakoodia ja muuta materiaalia (englanniksi)
Emilia Simonen

| Emilia Simonen |
| --- | --- |
 Emilia Simonen ja Matthew Penasse MM-kisoissa 2017.
Henkilötiedot
Syntynyt: 12. tammikuuta 1996 (ikä 28) Kuopio
Kansalaisuus:   Suomi
Taitoluistelija
Pituus:  162 cm
Luisteluseura:  Kuopion Taitoluistelijat
Aloittanut:  2002
Lopettanut:  2017
Emilia Simonen (s. 12. tammikuuta 1996 Kuopio) on suomalainen taitoluistelija.
Kuopion Taitoluistelijoita edustanut Simonen aloitti taitoluisteluharrastuksen kuusivuotiaana, vuonna 2002. Hän kilpaili aluksi yksinluistelussa ja osallistui vuosien 2012 ja 2013 Suomen-mestaruuskilpailuihin juniorisarjassa. Vuonna 2016 hän siirtyi pariluistelijaksi ja sai parikseen kanadalaisen Matthew Penassen. He harjoittelivat Champions Training Centressä Cambridgessä ja kilpailivat ensimmäisen kerran yhdessä vuoden 2017 Suomen-mestaruuskilpailuissa. Simonen ja Penasse voittivat Suomen-mestaruuden parikilpailun ainoina osallistujina.
Simonen ja Penasse valittiin edustamaan Suomea vuoden 2017 MM-kotikisoihin. Heistä tuli näin Suomen ensimmäiset edustajat MM-pariluistelussa 34 vuoteen, vuoden 1983 kotikisojen jälkeen. Simonen ja Penasse olivat ylittäneet MM-kisoihin vaaditut teknisten pisteiden rajat helmikuun 2017 Bavarian Open -kilpailussa, jossa sijoittuivat neljännelle sijalle. MM-kisojen lyhytohjelmassa he sijoittuivat 25:nneksi, eivätkä näin päässeet mukaan vapaaohjelmaan.
Simonen ja Penasse lopettivat yhteistyönsä keväällä 2017, oltuaan eri linjoilla harjoittelusta ja harjoitteluympäristöstä. Samalla päättyi Simosen kilpailu-ura, Penasse jatkoi vielä yhden kauden uuden parin, Liubov Efimenkon kanssa. Oman kilpailu-uransa jälkeen Simonen jatkoi taitoluistelun parissa valmentajana. Hän myös aloitti fysioterapeuttiopinnot Karelia-ammattikorkeakoulussa tammikuussa 2018 ja valmistui huhtikuussa 2021.
Simosen äidinpuoleiset isovanhemmat Kaija Pitkänen (o.s. Väisänen) ja Risto Soininen voittivat kolme peräkkäistä pariluistelun Suomen-mestaruutta vuosina 1963–1965.
Aiheesta muualla

Kuvia tai muita tiedostoja aiheesta Emilia Simonen Wikimedia Commonsissa
Taitoluistelun Suomen-mestarit: Pariluistelu
1911: Ludovika Jakobsson / Walter Jakobsson
– 1921: Ludovika Jakobsson / Walter Jakobsson
– 1924: Olga Saario / Edvard Linna
– 1926–1927: Olga Saario / Edvard Linna
– 1937: Aune Lähteenmäki / Walter Lähteenmäki
– 1938–1939: Hilkka Linna / Edvard Linna
– 1941: Aune Lähteenmäki / Walter Lähteenmäki
– 1947: Leena Pietilä / Biger Nyman
– 1948–1950: Harriet Pantaenius / Lars Björkman
– 1951–1953: Leena Pietilä / Lars Björkman
– 1954: Inkeri Soininen / Paavo Mäkelä
– 1955: Leena Pietilä / Lars Björkman
– 1956–1958: Soile Drufva / Nils Kankkonen
– 1959–1960: Marketta Thomenius / Ilkka Varhee
– 1961: Soile Drufva / Nils Kankkonen
– 1962: Eeva Sjögren / Ragnar Wikström
– 1963–1965: Kaija Väisänen / Risto Soininen
– 1967: Tuija Vainikkainen / Raimo Turunen
– 1982: Maija Pekkala / Pekka Pekkala
– 1984–1985: Maija Pekkala / Pekka Pekkala
– 2003: Suvi Asikainen / Riku Pötry
– 2017: Emilia Simonen / Matthew Penasse
Epätäydellinen polylogaritmi

Epätäydellinen polylogaritmi on polylogaritmin yleistys. Se määritellään integraalina
Se voidaan myös esittää äärettömän sarjan summana
missä Γ(s) on gammafunktio ja Γ(s,x) on ylempi epätäydellinen gammafunktio.
Käännös suomeksi
Dmytro Bahali

| Dmytro Bahali |
| --- | --- |
 Dmytro Bahali. Maalaus: Ilja Repin 1906.
Henkilötiedot
Syntynyt: 7. marraskuuta 1857 Kiova
Kuollut: 9. helmikuuta 1932 (74 vuotta) Harkova, Ukrainan SNT
Koulutus ja ura
Väitöstyön ohjaaja:  Volodymyr Antonovytš
Oppilaat:  Mykola Horban ja Stefan Andreevich Taranushenko (käännä suomeksi)
Tutkimusalue:  historia
 Nimikirjoitus
Dmytro Ivanovytš Bahali, (ukr. Дмитро́ Іва́нович Багалі́й; ven. Дми́трий Ива́нович Багале́й; 7. marraskuuta 1857 Kiova – 9. helmikuuta 1932 Harkova, Ukrainan SNT) oli ukrainalainen historioitsija, vuodesta 1919 Ukrainan tiedeakatemian täysjäsen, vuodesta 1887 Harkovan yliopiston professori ja rehtori 1906–1910. Virka-arvoltaan hän oli todellinen valtioneuvos.
Hänellä oli merkittävä osuus yliopiston ja sen Ukrainaa koskevan tutkimuksen sisällön kehittämisessä. Bahali edusti yliopistoja Venäjän valtakunnanneuvostossa 1906 ja 1910–1914. Hän lukeutui Perustuslaillisdemokraattiseen puolueeseen. Hän osallistui Sloboda-Ukrainassa yhteiskunnallisiin toimiin ja johti Harkovan kaupunginvaltuustoa 1914–1917. Hän edisti Harkovan kunnallisen kirjaston ja Harkovan kirjallisuusseuran perustamista ja toimi monissa muissa yhteiskunnallisissa ja tieteellisissä tehtävissä.
Bahalin yli 200 teoksesta merkittävimpiä ovat Sloboda-Ukrainaa, Vasemman rannan Ukrainaa ja Etelä-Ukrainaa käsittelevät teokset.
Aiheesta muualla

Kuvia tai muita tiedostoja aiheesta Dmytro Bahali Wikimedia Commonsissa
Drymalía

| Drymalía Δρυμαλία |
| --- | --- |
 Apóllonaksen kylä Náxoksen saaren koillisrannikolla.
 Kunnallisyksikön sijainti
 Drymalía
 Koordinaatit: 37°04′N, 25°29′E 
Valtio:  Kreikka
Hajautetun hallinnon alue:  Egea
Alue:  Etelä-Egean saaret
Alueyksikkö:  Náxos
Kunta:  Náxos ja Pienet Kykladit
Hallinto:  
 – Asutustyyppi:  kunnallisyksikkö, entinen kunta
 – Kallikrates-koodi:  670203
Väkiluku (2011):  5 204
Aikavyöhyke:  UTC+2
 – Kesäaika:  UTC+3
Rekisterikilpi:  EM
Infobox OKVirheellinen NIMI-arvo: 
Drymalía (kreik. Δρυμαλία; virallisesti Δημοτική Ενότητα Δρυμαλίας, Dimotikí Enótita Drymalías) on yksi Náxoksen ja Pienten Kykladien kunnan kunnallisyksiköistä ja entinen itsenäinen Kreikan kunta. Se sijaitsee Náxoksen saarella, Náxoksen alueyksikössä Etelä-Egean saarten alueella. Kunnallisyksikön väkiluku on 5 204 (vuonna 2011).
Drymalía käsittää Náxoksen saaren itäosan. Se oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Náxoksen ja Pienten Kykladien kunnaksi yhdessä Donoúsan, Irakleián, Koufonísian, Náxoksen ja Schoinoúsan kanssa, jolloin se muuttui uuden kunnan kunnallisyksiköksi. Drymalían suurin asutus on Filóti.
Koronídan kylä Náxoksen saaren pohjoisosassa.
Kunnallisyksikön osat

Drymalían kunnallisyksikkö muodostuu seuraavista kyläyhdyskunnista ja asutuksista:
| Kylä­yhdys­kunta | Kylä tai muu asutus | Väkiluku (2011) |
| --- | --- | --- |
| Apeíranthos | Apeíranthos | 722 |
| Apeíranthos | Azálas | 29 |
| Apeíranthos | Kanáki | 14 |
| Apeíranthos | Kleidó | 24 |
| Apeíranthos | Lygarídia | 23 |
| Apeíranthos | Moutsoúna | 84 |
| Apeíranthos | Pánermos | 8 |
| Chalkeío | Chalkeío | 368 |
| Chalkeío | Ráchi | 1 |
| Chalkeío | Zoodóchos Pigí | 174 |
| Damariónas | Agiassós | 83 |
| Damariónas | Damalás | 32 |
| Damariónas | Damariónas | 333 |
| Damariónas | Pyrgáki | 48 |
| Damariónas | Vourvouriá | 11 |
| Danakós | Danakós | 68 |
| Filóti | Filóti (Filótio) | 1 477 |
| Filóti | Kalantós | 10 |
| Keramotí | Keramotí | 58 |
| Koronída | Agiá | 31 |
| Koronída | Apóllonas | 129 |
| Koronída | Chília Vrýsi | 42 |
| Koronída | Farakló | 5 |
| Koronída | Kámpos | 31 |
| Koronída | Koronída | 279 |
| Koronída | Myrísis | 55 |
| Koronída | Taxiárchis | 22 |
| Kóronos | Argokoiliótissa | 26 |
| Kóronos | Atsipápi | 15 |
| Kóronos | Kóronos | 526 |
| Kóronos | Liónas | 80 |
| Mési | Mési | 97 |
| Moní | Moní | 216 |
| Moní | Sífones | 0 |
| Skadó | Skadó | 83 |
Yhteensä: 5 204
Aiheesta muualla

Kuvia tai muita tiedostoja aiheesta Drymalía Wikimedia Commonsissa
Emerald Software

| Emerald Software |
| --- | --- |
Perustettu:  1988
Lakkautettu:  1991
Kotipaikka:  Waterford, Irlanti
Toimiala:  videopeliteollisuus
Tuotteet:  videopelit
Henkilöstö:  22
Infobox OKVirheellinen NIMI-arvo: 
Emerald Software oli vuonna 1988 perustettu videopelien kehittäjä, joka perustettiin Irlannin hallituksen tuella.
Yrityksessä oli 17 ohjelmoijaa ja viisi graafikkoa.
Yritys oli toiminnassa vuoteen 1991 asti. [lähde? ]
Pelit

The Deep (1988)
Phantom Fighter (1988)
The Running Man (1989)
Vigilante (1989)
Michael Jackson's Moonwalker (1989)
Fallen Angel (1989)
Treasure Trap (1990)
Epävirallinen linja

| Epävirallinen linja |
| --- | --- |
Ohjaaja:  Arto Koskinen
Käsikirjoittaja:  Arto Koskinen
Tuottaja:  Jaakko Ilkka Virtanen
Kuvaaja:  Harri Räty Jaakko Ilkka Virtanen Ville Salminen
Leikkaaja:  Arto Koskinen
Valmistustiedot
Valmistusmaa:  Suomi
Tuotantoyhtiö:  Jaakko Ilkka Productions
Ensi-ilta:  11. marraskuuta, 2013 (tv ensi-ilta)
Kesto:  58 minuuttia
Alkuperäiskieli:  suomi
Aiheesta muualla
IMDb 
Elonet
Infobox OKNimi-testi OK: 
Epävirallinen linja on Arto Koskisen ohjaama, käsikirjoittama ja leikkaama suomalainen dokumenttielokuva vuodelta 2013.
Elokuva käsittelee Viron itsenäistymistä, Tuglas-seuran vaikutusta itsenäistymisprosessiin sekä Suomen valtion linjauksia Viron itsenäistymistä kohtaan.
Dmytro Firtaš

| Dmytro Firtaš> Дмитро Фірташ |
| --- | --- |
 Dmytro Firtaš vuonna 2015.
Henkilötiedot
Syntynyt: 2. toukokuuta 1965 (ikä 59)
Kansalaisuus:  Ukraina
Aiheesta muualla
Kotisivu
Dmytro Firtaš (ukr. Дмитро Фірташ; 2. toukokuuta 1965 Zalištšykyn piiri, Ternopilin alue, Ukrainan SNT) on ukrainalainen liikemies ja oligarkki.
Hän hallitsee omistuksiaan pääasiassa Group DF Limited -yhtymän välityksellä. Omistus kohdistuu energia-, rahoitus-, kiinteistö- ja maataloussektoreille. Firtaš on omistanut esimerkiksi merkittävän osan RosUkrEnergosta.
Oligarkki Firtaš on kuulunut Ukrainan rikkaimpiin ihmisiin. Esimerkiksi Ukrainan Korrespondent-lehti luokitteli hänet vuonna 2013 Ukrainan 8. varakkaimmaksi ihmiseksi 2,3 miljardin Yhdysvaltain dollarin omaisuudellaan. Hänet tunnettiin Ukrainan parlamentin helmikuussa 2014 syrjäyttämän Viktor Janukovitšin tukijana. Firtaš oli Yhdysvaltain antaman etsintäkuulutuksen perusteella pidätettynä Itävallassa maaliskuussa 2014, mutta vapautui 125 miljoonan euron takuita vastaan odottamaan oikeudenkäyntiä.
Aiheesta muualla

Kupchinsky, Roman: Ukraine: A Conflict Over Gas And Power Radio Free Europe/Radio Liberty.  12.9.2005. Viitattu 13.3.2022. (englanniksi)
Kupchinsky, Roman: Ukraine: Criminal Cases Filed Over Gas Schemes Radio Free Europe/Radio Liberty.  5.7.2005. Viitattu 13.3.2022. (englanniksi)
Viktor Yushchenko’s Political Orbits. Ukrayinska Pravda.  30.01.2006. Arkistoitu 15.5.2009. Viitattu 13.3.2022. (englanniksi)
Alexander's Gas & Oil Connections – A suspect Gazprom deal. Gasandoil.com. Arkistoitu 6.5.2011. Viitattu 13.3.2022. (englanniksi)
Ede (Nigeria)

| Ede |
| --- | --- |
 Ede
 Koordinaatit: 7.7389°N, 4.4361°E 
Valtio:  Nigeria
Osavaltio:  Osun
Hallinto:  
 – Timi of Ede:  Oba Muniru Adesola Lawal Laminisa I
Väkiluku (2006):  159 866
 
 osun.gov.ng/about/major-towns/ede/ 
Infobox OKVirheellinen NIMI-arvo: 
Ede on kaupunki Nigerian lounaisosassa Osunin osavaltiossa. Kaupunki sijaitsee Osunjoen äärellä ja rautatien varrella, noin 180 kilometriä Lagosista koilliseen. Kaupunki on historiallisella joruboiden asuinseudulla. Perinteisesti kaupunki kerrotaan perustetuksi noin vuonna 1500 ja perustajaksi mainitaan metsästäjä-sotapäällikkö Timi Agbale (Timi on ylimmän paikallisjohtajan arvonimi). Vuoden 2006 väestönlaskennan mukaan Eden paikallishallinnon alueella asui 159 866 ihmistä.
Kaupunki on useiden maataloustuotteiden kauppakeskus ja Edeä suurempien kaupunkien kuten Osogbon, Iwon, Ifen ja Ejigbon läheisyys lisää kaupungin merkitystä. Vuonna 1906 rakennetun rautatien ajoista lähtien seudulta on viety kaakaota ja palmuöljyä. Kaupungissa toimii polytekninen oppilaitos (Federal Polytechnic), Adeleken yliopisto (toimipiste) ja siellä on vuodesta 2014 lähtien toiminut yksityinen kristillinen Redeemerin yliopisto (engl. Redeemer’s University).
Dougie D

| Dougie Thompson> Henkilötiedot |
| --- | --- |
Ammatti:  räppäri
Muusikko
Taiteilijanimi:  Dougie D Dougie
Laulukielet:  englanti
Aktiivisena:  1998 -
Tyylilajit:  Rap,  Gangsta rap,  Screwed & Chopped,  S.L.A.B.
Yhtyeet:  Screwed Up Click S.L.A.B. Guerilla Maab
  [ Muokkaa Wikidatassa ] [ ohje ]  
Dougie D (Dougie Thompson) on yhdysvaltalainen rap-artisti. Dougie D on rap-artisti Traen serkku.
Dougie D on yksi Guerilla Maabin ja S.L.A.B.in alkuperäisistä jäsenistä. Dougie D on myös Screwed Up Click –ryhmän jäsen. Screwed Up Click ryhmän jäsenet olivat kotoisin Etelä-Houstonista.
Diskografia > Soolo albumit

| Nimi | Informaatio |
| --- | --- |
 Go Hard Or Go Home:  Julkaistu: 19. helmikuuta, 2003
 Grown Man Shit :  Julkaistu: 2004
 On Dey Azz:  Julkaistu: 12. joulukuuta, 2008
 Da Realest Guerilla Of Da Maab:  Julkaistu: 27. joulukuuta, 2010
Diskografia > Epäviralliset julkaisut

2005: "Realist Guerilla Of Da Maab"
2008: "Live 4rm Da Southside Pt. 2"
2008: "Hood Leak Vol. 1 (EXCLUSIVE)"
Diskografia > Yhteisalbumit

1999: Rise (Guerilla Maab)
2000: In the Mist of Guerillas (Guerilla Maab)
2002: Resurrected (Guerilla Maab)
2002: Year of the Underdawgs (Guerilla Maab)
2006: “Aggravated Grindin 2” (Showtymen kanssa)
2007: “Breakin Bread” (Showtymen kanssa)
2007: "Still Standin' " (Lil' B:n kanssa)
2007: "Banned 28 - The Message" (Big Change kanssa)
2007: "Live From The Southside" (Mike Moen kanssa)
Diskografia > Mixtapet

2009: “Undaground Mercenaries" (UGM)
Aiheesta muualla

Dougie D Myspacessa (englanniksi)
Egyptin 2. dynastia

Egyptin 2. dynastia on huonosti tunnettu kausi, jolloin maassa käytiin sisällissotia. Kauden lopulla Hotepsekhemui (Khasekhemui) yhdisti maan uudestaan. 2. dynastian kaikista hallitsijoista ei ole yksimielisyyttä, sillä säilyneet kirjalliset lähteet ovat niukat.
Egyptin 2. dynastia > Tunnetuimmat 2. dynastian hallitsijat

| Nimi | Vuosia vallassa |
| --- | --- |
Hotepsekhemwy: 38
Raneb (tai Nebra): 39
Nynetjer: 23
Weneg: 8
Senedj: 20
Eliza Haywood

Haywood (1725)
Eliza Haywood (noin 1693 - 25. helmikuuta 1756) oli englantilainen kirjailija, joka kirjoitti romanttisia romaaneita, jotka perustuivat löyhästi aikansa skandaaleihin.
Haywood julkaisi kaikkiaan 72 teosta.
Hänen menestyneimmät romaaninsa olivat The History of Miss Betsy Thoughtless (1751) ja The History of Jemmy and Jenny Jessamy (1753). Betsy Thoughtlessista julkaistiin 33 painosta. Se kertoo nuoresta hupakosta, joka joutuu selviämään maailmassa jossa on saalistavia miehiä ja kaksinaamaisia naisia, ja hyväksikäytetyksi onnettomassa avioliitossa ennen kirjan onnellista loppua. Muiden Haywoodin kirjojen tapaan se esittelee naisen vaikeaa asemaa yhteiskunnassa ja jännitettä huonomaineisuuden ja hyväsydämisyyden välillä.
Haywoodin elämästä on ristiriitaisia tietoja. Hänen tyttönimensä on saattanut olla Fowler, hän on saattanut olla naimisissa Haywood-nimisen papin kanssa. Hänen tiedetään ennen kirjailijan uraansa esiintyneen teatterissa Dublinissa. Vuonna 1717 hän oli vakinainen näyttelijä Lincoln's Inn Fieldsin teatterissa Lontoossa. Hän muokkasi siellä näytelmäversioita, ja tuohon aikaan ilmestyi ensimmäinen osa romaanista Love in Excess; or The Fatal Enquiry. Siinä on romantiikkaa, hiukan erotiikkaa, vauhtia ja dramaattisia juonenkäänteitä. Se oli ensimmäinen laatuaan, ja sitä seurasi suuri joukko lähinnä naiskirjailijoiden naislukijoille kirjoittamia romanttisia romaaneita. Haywood osallistui tähän lajityyppiin useilla teoksilla. 1730-luvulla hän siirtyi poliittisen satiirin puolelle.
Elli (televisioelokuva)

| Elli |
| --- | --- |
Ohjaaja:  Titta von Martens
Käsikirjoittaja:  Mervi Pynnönen
Tuottaja:  Sirpa Bertling
Kuvaaja:  Ari Hellman
Leikkaaja:  Inga Bergström-Rausku
Lavastaja:  Matteus Marttila
Pääosat:   Tuija Piepponen 
Valmistustiedot
Valmistusmaa:  Suomi
Tuotantoyhtiö:  Yleisradio
Ensi-ilta:  2. helmikuuta 2005
Kesto:  48 minuuttia
Aiheesta muualla
IMDb 
Elonet
Infobox OKNimi-testi OK: 
Elli on suomalainen televisioelokuva vuodelta 2005. Elokuvan on ohjannut Titta von Martens ja käsikirjoittanut Mervi Pynnönen. Elokuva esitettiin ensimmäisen kerran Yle TV2:lla 2. helmikuuta 2005.
Tuija Piepposen esittämä yli viisikymppinen Elli tulee raskaaksi kohdattuaan saunassa naapurissa asuvan nuorenmiehen, Tarmon. Ellin raskaus saa pienen maalaispitäjän sekaisin, kun kyläläiset päivittelevät asiaa ja kunnan sosiaalijohtaja yrittää saada Ellin jopa holhouksen alaiseksi.
Rooleissa

| 0 | 1 | 2 |
| --- | --- | --- |
|  Tuija Piepponen  | … |  Elli   |
|  Eero Rannio  | … |  Tarmo   |
|  Tarja Kirjatankki  | … |  Hilkka Laitinen   |
|  Pertti Koivula  | … |  Heikki Laitinen   |
|  Irma Junnilainen  | … |  Mirva Manninen   |
|  Karri Lämpsä  | … |  Kari Kuitunen   |
|  Pauliina Hukkanen  | … |  Kaarina Kuitunen   |
|  Riku Laakkonen  | … |  maanmittausteknikko   |
|  Pekka Lukka  | … |  lääkäri   |
|  Seija Ahomäki  | … |  sairaanhoitaja   |
|  Jertta Hellman  | … |  Ellinoora   |
|  Kari Manninen  | … |  kauppias   |
|  Kari Hellsten  | … |  nuohooja   |
Aiheesta muualla

Elli Yle Areenassa
Ellin raskaudesta kuohuu koko kylä | Elävä arkisto
Elli Elonet.
Elli Internet Movie Databasessa (englanniksi)
Eerik II Maununpoika

| Eerik II Maununpoika |
| --- | --- |
 Eerik Maununpoikaa esittävä veistos Stavangerin tuomiokirkossa
Norjan kuningas
Valtakausi:  9. toukokuuta 1280 – 1. marraskuuta 1299
Edeltäjä:  Maunu VI Lainparantaja
Seuraaja:  Haakon V Maununpoika

Syntynyt:  1268
Kuollut:  15. heinäkuuta 1299 Bergen
Puoliso:  Margaret Skotlantilainen   Isabel Bruce
Lapset:  Margaret   Ingeborg Eriksdotter Norjalainen
Suku:  Sverre
Isä:  Maunu VI Lainparantaja
Äiti:  Ingeborg Eriksdotter Tanskalainen
Uskonto:  roomalaiskatolinen
Eerik II Maununpoika eli Eerik Pappisvihaaja (Eirik II Magnusson, 1268 – 15. heinäkuuta 1299) oli Norjan kuningas 1280–1299. Eerik oli Maunu Lainparantajan vanhin poika.
Eerikin ensimmäinen puoliso Margaret Skotlantilainen kuoli synnytyksessä. Heidän tyttärestään Margaretista tuli Skotlannin kuningatar, mutta hän kuoli jo 1290.
Koska Eerikillä ei kuollessaan ollut poikaa, hänen seuraajakseen tuli hänen veljensä Haakon V Maununpoika.
Puolisot

Margaret Skotlantilainen
Isobel Bruce
Lapset

Margaret
Aiheesta muualla

Kuvia tai muita tiedostoja aiheesta Eerik II Maununpoika Wikimedia Commonsissa
| 0 | 1 | 2 | 3 |
| --- | --- | --- | --- |
|   | Edeltäjä: Maunu VI Lainparantaja | Norjan kuningas 1280–1299 | Seuraaja: Haakon V Maununpoika |